Bæjarlistamaður Mosfellsbæjar 2019 Á sérstakri hátíðardagskrá bæjarhátíðarinnar Í túninu heima var tónlistarkonan Guðrún Ýr Eyförð , betur þekkt sem GDRN , útnefnd bæjarlistamaður Mosfellsbæjar árið 2019 . Menningar - og nýsköpunarnefnd Mosfellsbæjar sér um val bæjarlistamanns ár hvert og veitti Björk Ingadóttir formaður nefndarinnar Guðrúnu verðlaunagrip eftir listakonuna Ingu Elínu ásamt viðurkenningarfé sem fylgir nafnbótinni . „ Þetta er mikill heiður og kom mér virkilega á óvart , “ segir Guðrún Ýr . „ Þar myndi ég glöð vilja veita einhverjum innblástur og halda áfram að gefa af minni þekkingu sem mér var gefin frá öðru tónlistarfólki . “ Hún gaf fyrst út tónlist árið 2017 og sló í gegn með laginu Lætur mig sumarið 2018 . Á Íslensku tónlistarverðlaununum 2019 ári hlaut Guðrún fern verðlaun . Plata Guðrúnar Hvað ef var valin poppplata ársins , lagið Lætur mig sem hún syngur með Flóna var valið popplag ársins . Að auki var Guðrún Ýr valin söngkona ársins í flokki popp - , rokk - , raf - og hiphopptónlistar og hlaut verðlaun fyrir tónlistarmyndband ársins við lagið Lætur mig . GDRN vinnur nú að nýrri plötu sem kemur út á næstu vikum . „ Steindi Jr. er alinn upp og búsettur í Mosfellsbæ . Hann er skapandi listamaður og hefur náð árangri á fleiri en einu sviði lista . Hann hefur gert sjónvarpsþætti , leikið og skrifað handrit og sannað sig bæði í leiklist og tónlist . Steindi Jr. hefur gert garðinn frægan í gamanhlutverkum og í seinni tíð einnig verkum í alvarlegri kantinum en hann vann Edduna 2018 sem besti leikarinn fyrir hlutverk sitt í myndinni Undir trénu . Hann er skapandi og frjór í sinni listsköpun og höfðar til breiðs hóps . Þá hefur hann með áberandi hætti verið tengdur við Mosfellsbæ í mörgu að því sem hann hefur tekið sér fyrir hendur . Í því tilliti hefur hann lagt sig fram um að vekja athygli á uppruna sínum í Mosfellsbæ og tekið þátt í mörgum verkefnum innan bæjarins . Davíð Þór er meðal fjölhæfustu tónlistarmanna landins , jafnvígur á píanóleik , spuna , tónsmíðar og hljómsveitarstjórn auk þess sem hann leikur á ógrynni hljóðfæra . Hann hefur leikið með flestum tónlistarmönnum landsins og spilað á tónlistarhátíðum um allan heim . Davíð Þór er fæddur á Seyðisfirði 27. júní 1978 . Foreldrar hans eru þau Jenný Ásgerður Magnúsdóttir listakona , húsfreyja og skautritari og Jón Þórir Leifsson vélsmiður og lögreglumaður . Davíð á þrjá bræður , Daníel , Leif og Arnar . Davíð Þór stundaði nám í Tónlistarskóla FÍH og fór í skiptinám til Þrándheims á vegum skólans og útskrifaðist vorið 2001 . Árið eftir gaf hann út sína fyrstu sólóplötu , Rask . Davíð Þór hefur gert tónlist og hljóðmyndir fyrir fjölda leiksýninga , Tengdó , Hrærivélina , söngleikinn Leg , Baðstofuna , Héra Hérason , Manntafl , Mýs og menn , Dagbók djasssöngvarans og síðast Húsið sem sett var upp í Þjóðleikhúsinu . Davíð Þór hefur hlotið margvísleg verðlaun , til dæmis Íslensku tónlistarverðlaunin og Grímuverðlaunin , auk þess sem tónlist hans úr kvikmyndinni Hross í oss hefur verið verðlaunuð á kvikmyndahátíðum í Evrópu . Davíð Þór er kvæntur Birtu Fróðadóttur arkitekt og saman eiga þau dótturina Silfru sem er átján mánaða gömul . Fjölskyldan er búsett í Álafosskvosinni þar sem Davíð er einnig með vinnustofu . Davíð segir Kvosina vera dásamlegt lítið þorp þar sem fólk talar mannamál , verkar fugl og fisk á víxl og tekur einn dag í einu . Leikfélag Mosfellssveitar er bæjarlistamaður Mosfellsbæjar árið 2015 . Ronja var sýnd 22 sinnnum í Bæjarleikhúsinu og þrisvar sinnum í Þjóðleikhúsinu fyrir fullu húsi . Ólafur er einn helsti rithöfundur Íslands . Hann dregur upp lifandi og litsterka mynd af sögutíma og persónum og er ósmeykur við að velta upp þeim stóru siðferðilegu spurningum sem spurt er í alvöru skáldskap . Hann hefur nýtt sögu Íslands á mjög áhugaverðan hátt í verkum sínum . Ólafur er afkastamikill rithöfundur og skáldsögur hans hafa fengið góðar viðtökur og viðurkenningar . Meðal verka Ólafs eru : Blóðakur , Gaga , Heilagur andi og englar vítis , Höfuðlausn , Ljóstollur , Milljón prósent menn , Sögur úr Skuggahverfinu , Tröllakirkja , Vetrarferðin og Öxin og jörðin . Ólafur hlaut Íslensku bókmenntaverðlaunin fyrir sögulegu skáldsöguna Öxin og jörðin ( 2003 ) . Bók hans Tröllakirkja ( 1992 ) var tilnefnd til sömu verðlauna . Páll Helgason , tónlistarmaður , er bæjarlistamaður Mosfellsbæjar 2012 . Páll hefur verið afkastamikill í kórastarfi og komið að stofnun fjölda kóra . Þar má nefna Álafosskórinn , Mosfellskórinn , Vorboða – kór eldri borgara í Mosfellsbæ , Landsvirkjunarkórinn og Karlakór Kjalnesinga . Páll söng í Karlakórnum Stefni undir stjórn Lárusar heitins Sveinssonar um nokkra hríð . Þá hefur hann verið organisti meðal annars í Brautarholtskirkju , Saurbæjarkirkju og Reynivallakirkju . Bergsteinn Björgúlfsson , kvikmyndagerðarmaður , er bæjarlistamaður Mosfellsbæjar 2011 . Bergsteinn hefur komið að gerð fjölda sjónvarpsþátta og kvikmynda , sem kvikmyndatökumaður . Hann hefur hlotið Eddu verðlaunin fimm sinnum , fjórum sinnum fyrir kvikmyndatökustjórn og einu sinni fyrir bestu heimildarmyndina en Bergsteinn framleiddi myndina Syndir feðranna sem fjallaði um drengi sem voru vistaðir á upptökuheimilinu Breiðavík 1955 - 1974 . Jón Kalman fæddist í Reykjavík 17. desember 1963 og bjó þar til 12 ára aldurs en flutti þá til Keflavíkur . Hann lauk stúdentsprófi frá Fjölbrautaskóla Suðurnesja og flutti svo aftur til Reykjavíkur árið 1986 . Jón bjó í Kaupmannahöfn 1992 til 1995 og sinnti ýmsum störfum þar . Hann hefur þýtt talsvert af bókmenntum , aðallega ljóð og skáldsögur . Sigurður Ingvi Snorrason er bæjarlistamaður Mosfellsbæjar árið 2009 . Ruth Örnólfsdóttir tók eftirfarandi viðtal við Sigurð Ingva . Viðtalið birtist í Mosfellingi 11. september 2009 . Úr popptónlist í háklassík Þegar maður skoðar ferilskrá Sigurðar Ingva er ekki hægt að segja annað en að hann hafi komið víða við í íslensku tónlistarlífi . Ég er fæddur í Reykjavík 22. apríl 1950 og er alinn upp í Vogahverfinu , nánar tiltekið í Karfavoginum , “ segir Sigurður Ingvi . „ Þegar fjölskylduboð voru haldin heima , gjarnan á stórhátíðum , var lúinn belgur orgelgarmsins gjarnan troðinn og sálmar sungnir enda mikið um gott söngfólk í fjölskyldunni . “ Stofnaði hljómsveit 12 ára „ Árið 1962 stofnuðum við Snorri bróðir minn popphljómsveitina Orion ásamt Eysteini Jónassyni sem var trompetleikari í Drengjahljómsveitinni og við byrjuðum fljótlega að spila opinberlega . Fyrsti skólastjóri F.Í.H. Sigurður Ingvi starfar í dag með Sinfóníuhljómsveit Íslands og hefur farið með hljómsveitinni víða um heim . Hann hefur hlotið margvíslegar viðurkenningar á sínum langa ferli og er þá helst að nefna verðlaun frá ráðherra vísinda og rannsókna í Austuríki fyrir framúrskarandi námsárangur við Tónlistarskólann í Vínarborg og gullmerki Félags Íslenskra hljómlistarmanna . Barnabörnin eru tvö þeir Bergvin Máni og Bjarki Freyr . Guðný Halldórsdóttir , kvikmyndagerðarmaður , er bæjarlistamaður Mosfellsbæjar árið 2008 . Guðný er fædd og uppalin í Mosfellsbæ og hefur á 25 ára ferli verið áberandi listamaður í íslensku samfélagi bæði sem handritshöfundur og kvikmyndaleikstjóri . Listaverk hennar munu án efa lifa áfram um ókomin ár . Ólöf Oddgeirsdóttir , myndlistarkona , er bæjarlistamaður Mosfellsbæjar árið 2007 . Ólöf fæddist árið 1953 . Hún lagði stund á myndlistarnám við Myndlistaskólann í Reykjavík og Myndlista - og handíðaskóla Íslands á árunum 1989 til 1994 . Þá hefur hún verið þátttakandi í og driffjöður á bak við samsýningu erlendra listamanna í Mosfellsbæ . Ólöf hefur um árabil sett mark sitt á menningarlíf og unnið markvisst að uppbyggingu myndlistar í Mosfellsbæ , bæði með sýningum og kennslu . Jóhann Hjálmarsson , rithöfundur og ljóðskáld , er bæjarlistamaður Mosfellsbæjar árið 2006 . Jóhann fæddist 2. júlí 1939 í Reykjavík . Hann lauk gagnfræðaprófi frá Gagnfræðaskóla Austurbæjar 1956 og var við prentnám í Iðnskóla Reykjavíkur til 1959 . Sama ár fór hann í spænskunám við Háskólann í Barcelona og svo aftur árið 1965 . Jóhann starfaði hjá Póst - og símamálastofnun frá 1954 - 1985 og gegndi m.a. stöðu póstfulltrúa og útibússtjóra og síðan blaðafulltrúa frá 1985 - 1990 . Hann var bókmenntagagnrýnandi Morgunblaðsins frá 1966 og leiklistargagnrýnandi sama blaðs árin 1967 - 1988 . Jóhann hafði umsjón með bókmenntaþáttum í Ríkisútvarpinu en frá 1990 hefur hann verið bókmenntagagnrýnandi að aðalstarfi . Jóhann var í stjórn Félags íslenskra rithöfunda og Rithöfundasambands Íslands 1968 - 1972 . Hann var í dómnefnd bókmenntaverðlauna Norðurlandaráðs 1981 - 1990 og formaður nefndarinnar frá 1987 - 1989 . Auk þess gegndi hann ýmsum nefndarstörfum hjá Pósti og síma og Samgönguráðuneytinu 1985 - 1990 . Að mati menningarmálanefndar er Jóhann vel kominn að titlinum Bæjarlistamaður Mosfellsbæjar 2006 . Ljóð hans og þýðingar njóta mikillar virðingar og jafnframt hefur hann samið einstakar fræðibækur um bókmenntir og ljóð . Jóhann hefur verið búsettur í Mosfellsbæ í fjölda ára og verður fyrsti ritlistamaður sem fengi sæmdarheitið Bæjarlistamaður Mosfellsbæjar . Símon H. Ívarsson , gítarleikari , er bæjarlistamaður Mosfellsbæjar árið 2005 . Símon hóf gítarnám við Tónskóla Sigursveins D. Kristinssonar hjá Gunnari H. Jónssyni . Símon hefur sótt námskeið , m. a . til Spánar , Ítalíu , Sviss og Austurríkis , þar sem kennarar hans hafa m. a . verið J. Tomas , M. Gangi , A. Batista , M , Barrueco , T , Korhonen , O. Ghighlia og D. Russel . Símon hefur einnig sérhæft sig í Flamencotónlist og farið sérstakar námsferðir til Spánar í þeim tilgangi . Símon hefur farið í margar tónleikaferðir bæði hér heima og erlendis . Hann fór meðal annars í nokkrar tónleikaferðir ásamt austurríska gítarleikaranum Siegfried Kobilza , og síðar með sænska gítarleikaranum Torvald Nilsson . Einnig starfaði Símon í nokkur ár með austurríska orgelleikaranum Orthulf Prunner en þeir gáfu út plötu með samleik gítars og orgels og síðar geisladisk með gítar og klavikord . Einnig gáfu þeir út myndband með leik sínum . Undanfarin ár hefur Símon starfað með fiðluleikaranum Hlíf Sigurjónsdóttur auk þess að spila einleikstónleika . Símon hefur komið margsinnis fram í útvarpi og sjónvarpi og hefur stjórnað útvarpsþáttum um gítar og gítartónlist . Hjónin Guðrún Tómasdóttir , söngkona , og Frank Ponzi , myndlistarmaður og listfræðingur , hlutu titilinn bæjarlistamaður Mosfellsbæjar árið 2004 . Guðrún er ættuð úr Mosfellssveit og ólst hér upp í bernsku . Hún hneigðist ung til tónlistar og söng mikið með ýmsum kórum og tónlistarmönnum áður en hún fór í söngnám í Bandaríkjunum árið 1948 . Tíu árum seinna kom Guðrún aftur til Íslands og hélt hún fjölda einsöngstónleika auk tónleika með öðrum tónlistarmönnum . Guðrún hélt síðan aftur til Bandaríkjanna í framhaldsnám . Árið 1964 fluttu Guðrún og Frank til Íslands , festu kaup á Brennholti í Mosfellsdal og búa þar enn . Ásamt tónleikahaldi og söng við ýmis tækifæri hefur Guðrún starfað mikið við söngkennslu og raddþjálfun kóra . Gefin hefur verið út hljómplata með söng Guðrúnar og hefur hún hlotið listamannalaun og Fálkaorðu fyrir störf sín að tónlist . Einstakt og trúlega merkilegasta framlag hans er bókaflokkur sem hann hefur skrifað og safnað efni í með áralöngum rannsóknum og fjallar um útlendinga sem hafa sótt Ísland heim á fyrri öldum og túlkað land og þjóð í myndlist . Frank og Guðrún hafa verið nokkurskonar menningarlegir sendiherrar í sinni sveit um árabil í þau 40 ár sem þau hafa búið í Mosfellsbæ . Tilnefning menningarmálanefndar er hugsuð sem heiður fyrir langt ævistarf til marghæfra listamanna . Steinunn Marteinsdóttir , listamaður , er bæjarlistamaður Mosfellsbæjar árið 2003 . Steinunn fæddist í Reykjavík árið 1936 í húsi afa síns Bjarna Sæmundssonar náttúrufræðings . Móðir hennar , Kristín Bjarnadóttur , kenndi á píanó og faðir hennar Marteinn Guðmundsson starfaði sem myndskeri og myndhöggvari . Marteinn var frá Merkinesi í Höfnum og þar dvaldi fjölskyldan einatt á sumrin , þar vann Steinunn ung við rófnarækt og í frystihúsi . Föður sinn missti Steinunn fimmtán ára . Eftir stúdentspróf var hún einn vetur í Myndlista - og handíðaskólanum en hélt síðan með manni sínum Sverri Haraldssyni listmálara til Berlínar og var þar við nám 1957 - 1960 við Hochschule für Bildende Künste . Árið 1969 höfðu þau Sverrir Haraldsson keypt Hulduhóla í Mosfellsveit og komið þar upp vinnustofum í endurbyggðri hlöðu og fjósi . Á Hulduhólum hefur Steinunn unnið leirverk og málverk , rekið keramikskóla og haldið fjölda sýninga , bæði einkasýningar og samsýningar með öðrum listamönnum . Anna Guðný Guðmundsdóttir , píanóleikari , er bæjarlistamaður Mosfellsbæjar árið 2002 . Anna er fædd í Reykjavík . Hún brautskráðist frá Tónlistarskólanum í Reykjavík árið 1979 og stundaði Post Graduate nám við Guildhall School of Music and Drama í London með sérstaka áherslu á kammertónlist og meðleik með söng . Anna hefur komið fram á Listahátíð í Reykjavík og leikur reglulega innan raðar TÍBRÁR-tónleikanna í Salnum í Kópavogi . Hljómsveitin Sigur Rós er bæjarlistamaður Mosfellsbæjar árið 2001 . Þegar þeir Jón Þór og Ágúst Ævar fóru í stúdíó með sitt fyrsta lag , Fljúgðu , bættist þriðji maðurinn í hópinn , Georg Hólm bassaleikari . Haustið 1997 kom loks fyrsta plata Sigur Rósar út hjá Smekkleysu . Platan hét Von og fékk prýðis viðtökur . Fjórði maðurinn , Kjartan Sveinsson , bættist við hljómsveitina , maður sem spilaði á allt mögulegt , en átti eftir að setja svip sinn á sveitina sem hljómborðsleikari . Strax var farið að vinna að næstu plötu , Ágætis byrjun , sem Smekkleysa gaf út sumarið 1999 , en í millitíðinni var Von endurútgefin mikið endurunnin og með einu nýju lagi , undir nafninu Von-brigði . Ágætis byrjun fékk frábæra dóma og Sigur Rós fór í tónleikaferð um landið . Þá var Ágúst hættur , en Orri Páll Dýrason tekinn til við trommusláttinn . Smekkleysa gekkst fyrir því að semja við enska útgáfufyrirtækið Fat Cat um útgáfu á Sigur Rós þar í landi og smáskífan Svefn-g-Englar kom út þar í september 1999 . Það var strax ljóst að Sigur Rós ætti erindi á enskan markað því í vikunni áður en smáskífan kom út , valdi tónlistartímaritið New Musical Express hana sem smáskífu vikunnar . Það var kominn tími til að spila erlendis og um haustið var haldið í tónleikaferð til Danmerkur og Englands . Umsagnir erlendra blaða um leik Sigur Rósar voru á einn veg - frábær hljómsveit , og Sigur Rós var spáð mikilli velgengni . Árið 2000 vann Sigur Rós tvö lög fyrir kvikmynd Friðriks Þórs Friðrikssonar , Engla alheimsins , írska lagið Bíum bíum bambaló og útvarpsstef Jóns Múla Árnasonar við dánarfregnir og jarðarfarir . Ári síðar voru þrjú lög Ágætis byrjunar notuð í kvikmynd Cameron Crowes , Vanilla Sky . Hljómsveitin hefur hlotið fjölda viðurkenninga vegna tónlistar sinnar . Kórinn var stofnaður þann 15. janúar 1940 . Árið 2007 lét hann af störfum og Gunnar Ben tók við og stjórnaði til ársins 2012 . Þá tók Julian Hewlet við og stjórnaði hann kórnum til 2014 . Núverandi stjórnandi er Árni Heiðar Karlsson . Karlakórinn Stefnir hefur starfað af nokkrum þrótti flest þessi ár og haft mikla breidd í verkefnavali , allt frá léttum slögurum upp í sígilda tónlist eftir Mozart , Wagner , Beethoven og Liszt . Kórinn hefur ferðast nokkuð , bæði innanlands og utan , m.a. til Kanada , Danmerkur og Noregs . Árið 1997 fór kórinn til Austurríkis og Ungverjalands þar sem flutt var Sálumessa eftir Frans Liszt í fæðingarborg tónskáldsins , Búdapest , og einnig í Vínarborg . Sigurður Þórólfsson er bæjarlistamaður Mosfellsbæjar árið 1999 . Sigurður er fæddur árið 1939 . Hann hefur einnig tekið þátt í samsýningum og unnið til verðlauna í alþjóðlegum samkeppnum . Verk eftir Sigurð í eru meðal annars í eigu Forsetaembættisins . Sigrún Hjálmtýsdóttir , söngkona , er bæjarlistamaður Mosfellsbæjar árið 1998 . Sigrún hóf feril sinn á sviði dægurtónlistar . Síðar stundaði hún sígilt söngnám við Guildhall School of Music and Drama í London og hélt síðan til Ítalíu til framhaldsnáms . Hún hefur tekið þátt í margvíslegum uppfærslum og sýningum jafnt á sviði og í kvikmyndum , sem ber fjölbreyttum hæfileikum hennar vitni . Inga Elín Kristinsdóttir er bæjarlistamaður Mosfellsbæjar árið 1997 . Inga Elín fæddist 1957 . Hún stundaði nám við Myndlistaskólann í Reykjavík á árunum 1972 - 1974 , og síðar við Myndlista - og handíðaskóla Íslands með hléum frá árinu 1974 til 1982 . Ingu Elínu hafa hlotnast margvíslegar viðurkenningar fyrir störf sín , meðal annars var hún bæjarlistamaður Mosfellsbæjar árið 1997 .